|  |
| --- |
|  |
| **Teitl:**  **Title:** | Cod Ymddygiad Myfyrwyr (COVID-19) |  |
| **Fersiwn:**  **Version** | F2 |  |
| **I bwy mae’r Polisi hwn yn berthnasol?**  **Who does this Policy Relate to?** | Myfyrwyr/Students |  |

### Cydraddoldeb ac Amrywiaeth / Equality & Diversity

|  |  |
| --- | --- |
| Dolen at Gam 1 Asesu Effaith (ar Gydraddoldeb a’r Gymraeg): /  Impact Assessment Stage 1 (Equality & Welsh) link: | [Asesiad Effaith Polisi Cod Ymddygiad Myfyrwyr (COVID-19)](https://docs.google.com/document/d/1Sz1uUl-0155dTjH9GaqQkRYTYwLN_h3N67iEPmNf0Qc/edit?usp=sharing) |
| *Effaith ar yr Iaith Gymraeg*  *Mae asesiad effaith wedi'i gynnal ar y polisi hwn i ystyried ei effaith ar yr Iaith Gymraeg yn unol â Safonau'r Gymraeg (94-104) a Mesur yr Iaith Gymraeg (Cymru) 2011.* | *Welsh Language Impact*  An impact assessment has been carried out on this policy to consider its effect on the Welsh Language in accordance with the Welsh Language Standards (94-104) and the Welsh Language (Wales) Measure 2011. |

### Adolygu a Chymeradwyo / Review and Approval

|  |  |  |  |
| --- | --- | --- | --- |
| **Perchennog y Ddogfen:**  **Document Owner:** | Dirprwy Brif Weithredwr Profiadau Pobl a Diwylliant  Deputy Chief Executive People Experiences & Culture | | |
| **Ymgynghoriad /**  **Consultation:** | Cyd-weithwyr UDRh a Phartneriaid Awdurdodau Lleol  SMT Colleagues & Local Authority Partners | | |
| **Dyddiad cymeradwyo /**  **Date Approved** | Cymeradwyaeth y Pwyllgor Mewnol e.e. Grŵp Diogelu /  Internal Committee Approval e.g. Safeguarding Group | | *Enw'r Grŵp a'r Dyddiad /*  *SMT People Experiences and Culture* |
| Pwyllgor Cyfathrebu a Diwylliant /  Communications & Culture Committee: | | *Medi 2021*  *September 2021* |
| Pwyllgorau'r Bwrdd /  Board Committees: | Pwyllgor Archwilio a Risg /  Audit & Risk Committee: | *Amh.*  *N/A* |
| Pwyllgor Cwricwlwm a Safonau /  Curriculum & Standards Committee | *Amh.* |
| Pwyllgor Cyllid, Pobl a Diwylliant / Finance, People & Culture Committee: | *N/A* |
| Corff Llywodraethu / Governing Body: | | *Os yn berthnasol / If applicable* |
| **Dyddiad Adolygu:**  **Review Date:** | 31 Awst 2022  31 August 2022 | | |

Anfonwch y ddogfen wedi ei chymeradwyo i’w chyfieithu gan ddefnyddio’r [Ffurflen Cais Cyfieithu](https://staff.cambria.ac.uk/translation-request-form/)

Send approved document for Translation using the [Translation Request Form](https://staff.cambria.ac.uk/translation-request-form/)

Rhifwch bob adran a pharagraff **/** Please number each section and paragraph

**Tabl Cynnwys**

**Cod Ymddygiad Myfyrwyr (COVID-19)**

|  |  |
| --- | --- |
| 1. Diben | 3 |
| 1. Cwmpas | 3 |
| 1. Egwyddorion | 3 |
| 1. Cyfrifoldebau Unigol | 3 |
| 1. Monitro | 4 |
| 1. Atodiad Un (Poster i’w Arddangos) | 5 |

**1. Diben**

1.1 Diben y polisi hwn yw rhoi manylion am y disgwyliadau sydd o fyfyrwyr wrth gynorthwyo’r Coleg i gydymffurfio â [Chanllawiau Llywodraeth Cymru ar gyfer Gweithredu’n Ddiogel i Ddarparwyr Addysg Ôl-16](https://gov.wales/guidance-safe-operation-post-16-learning), ac Asesiad Risg y Coleg sy’n ymwneud â Covid-19. Er mai'r Coleg sydd â'r prif gyfrifoldeb am Iechyd a Diogelwch yn y Coleg, mae'n ddyletswydd ar bob myfyriwr unigol i ofalu am ei Iechyd a'i Ddiogelwch ei hun ac iechyd eraill a allai gael eu heffeithio gan eu gweithredoedd. Rhaid i fyfyrwyr gydweithio â’r Coleg i gynorthwyo pawb i fodloni’r gofynion cyfreithiol.

**2. Cwmpas**

2.1 Mae’r polisi hwn yn berthnasol i bob myfyriwr sydd wedi’u cofrestru yng Ngholeg Cambria, gan gynnwys myfyrwyr addysg bellach ac addysg uwch, prentisiaid, myfyrwyr dysgu yn y gwaith a myfyrwyr sy’n oedolion yn y gymuned. Mae'r polisi hwn hefyd yn berthnasol i unrhyw ddysgwyr 14-16 oed sy'n mynychu'r coleg naill ai ar gyrsiau amser llawn neu fel rhan o gyrsiau cyswllt ysgolion. Os bydd mater yn codi sy'n ymwneud â myfyrwyr 14 i 16 oed, rhaid cysylltu â'r awdurdod lleol a/neu'r ysgol ar y dechrau i sicrhau bod staff yn yr ysgol yn dilyn a chadw at ganllawiau'r llywodraeth sydd ar waith ar gyfer protocolau lleoliadau ysgol sydd wedi’u gosod mewn lleoliad ysgol.

**3. Egwyddorion**

3.1 Mae’r polisi hwn yn rhan o grŵp o bolisïau cysylltiedig sy’n nodi:

* Beth gall myfyrwyr ei ddisgwyl gan y Coleg (Cytundeb Dysgwyr).
* Beth mae’r Coleg yn ei ddisgwyl gan ei holl fyfyrwyr (Cod Ymddygiad Myfyrwyr a Pholisi Presenoldeb a Phrydlondeb Dysgwyr).
* Y camau i'w cymryd os torrir y Cod Ymddygiad (y Polisi Disgyblu Myfyrwyr)

**4. Cyfrifoldebau Unigol**

4.1 Mae gofyn i bob myfyrwyr gydymffurfio â [Chanllawiau Llywodraeth Cymru](https://gov.wales/coronavirus) sydd wedi’u cyhoeddi mewn ymateb i bandemig COVID-19, ac unrhyw fesurau arall sydd ar waith yn y Coleg a safleoedd cyflogwyr, gan gynnwys gwisgo gorchuddion wyneb lle bo angen hynny.

4.2 Gallwch barhau i ddod i’r coleg os oes gennych symptomau annwyd ysgafn, ond mae’n rhaid i chi beidio â dod os oes gennych [symptomau COVID-19](https://gov.wales/check-your-symptoms-see-if-you-need-coronavirus-medical-help).

Tri phrif symptom COVID-19 i fod yn ymwybodol ohonynt yw:

* peswch newydd, parhaus
* tymheredd uchel
* colli eich synnwyr o arogli neu flasu neu newid yn eich synnwyr o arogli neu flasu

4.3 Os ydych chi’n datblygu un o’r symptomau hyn neu os ydych chi wedi cael

prawf llif unffordd, rhaid i chi ddilyn y [canllawiau hunanynysu](https://gov.wales/self-isolation) a [gwneud cais am brawf PCR.](https://gov.wales/get-tested-coronavirus-covid-19)

4.4 Peidiwch â dod i’r coleg os ydych wedi cael prawf positif neu wedi dangos

y symptomau ar gyfer Covid-19 ac rydych yn dal i fod o fewn y cyfnod hunanynysu statudol a bennir gan y Llywodraeth.

4.5 Rhowch wybod i aelod o staff yn syth os ydych yn dechrau profi

symptomau Covid-19 pan rydych chi ar y safle. Bydd gofyn i chi adael y   
Coleg (bydd aelod o staff yn darparu cymorth priodol i chi) ac ni ddylech ddod yn ôl tan eich bod un ai wedi cael canlyniad negyddol i brawf PCR neu eich bod wedi cwblhau cyfnod hunanynysu yn dilyn canlyniad positif i brawf PCR.

4.6 Nid oes angen bellach i oedolion sydd wedi cael eu brechu’n llawn, neu’n rhai   
hynny sy’n iau nag 18 oed hunanynysu (Awst 2021) os ydynt yn cael eu nodi’n gyswllt agos i rywun gyda’r coronafeirws. Byddwch yn cael eich cynghori ar sut i leihau unrhyw risgiau a chadw'n ddiogel, trwy gymryd rhai camau penodol am 10 diwrnod gan gynnwys;

* **Osgoi cyswllt ag unrhyw un sydd â mwy o risg o effeithiau haint COVID-19.**
* **Bod yn wyliadwrus o symptomau newydd.**
* **Cyfyngu ar gyswllt â grwpiau mawr o bobl gymaint â phosibl.**
* **Parhau i olchi dwylo’n rheolaidd.**

4.7 Efallai bydd rhai amgylchiadau lle bydd cysylltiadau sydd wedi cael eu brechu’n   
llawn a rhai hynny sy’n iau nag 18 oed yn cael cyfarwyddiadau i hunanynysu gan y Gwasanaeth Profi, Olrhain, Diogelu: darperir cyngor pellach yn yr achos hwn.

**5 Monitro**

Bydd y polisi hwn yn destun monitro parhaus gan y Dirprwy Brif Weithredwr Profiadau Pobl a Diwylliant, a'i adolygu yn unol â hynny ar sail Canllawiau diweddaraf Llywodraeth Cymru a/neu Ganllawiau Awdurdod Lleol. Bydd myfyrwyr yn cael gwybod am unrhyw newidiadau uniongyrchol ar gyfer mesurau ataliol trwy’r Hwb Myfyrwyr.

Atodiad Un

**Diweddariad Pwysig i’r Cod Ymddygiad Myfyrwyr**

**Mae Coleg Cambria yn cymryd diogelwch a llesiant ei ddysgwyr, ei staff a’i ymwelwyr o ddifrif.**

Mae’r Cod Ymddygiad Myfyrwyr yn amlinellu enghreifftiau o’r hyn rydym yn ei ddisgwyl gennych chi fel dysgwr i sicrhau eich bod chi, eich cyd-ddysgwyr a’n staff yn gallu dysgu a gweithio mewn amgylchedd diogel. Gyda hynny mewn golwg, rydym wedi diweddaru ein Cod Ymddygiad i sicrhau ein bod yn cynnal amgylchedd diogel wrth wynebu bygythiad presennol y feirws Covid-19.

**Cofiwch fod yn rhaid i chi beidio â dod i’r coleg os oes gennych** [**symptomau COVID-19**](https://gov.wales/check-your-symptoms-see-if-you-need-coronavirus-medical-help)**.**

**Tri phrif symptom COVID-19 i fod ynymwybodol ohonynt yw:**

* **peswch newydd, parhaus**
* **tymheredd uchel**
* **colli eich synnwyr o arogli neu flasu neu newid yn eich synnwyr o arogli neu flasu**

Mae’r Coleg yn parhau i weithredu yn unol â chanllawiau’r llywodraeth, gyda glanhau a glanweithio ychwanegol yn digwydd a darparu cyfleusterau i gynnal safonau hylendid.

**Bydd disgwyl i chi ddilyn unrhyw reolau hylendid a gofynion pellter cymdeithasol sydd ar waith neu sy’n cael eu rhoi ar waith, a bydd ein staff yn eich cynorthwyo yn hynny o beth.**

Gallai unrhyw fyfyriwr sy’n torri ein rheolau hylendid neu reolau pellhau perthnasol roi pobl eraill mewn perygl ac felly gofynnir iddynt adael adeilad y Coleg. At hynny, bydd unrhyw un sy’n bygwth neu’n ceisio rhoi pobl eraill mewn perygl o gael Covid-19 yn ddarostyngedig i bolisi Disgyblu Myfyrwyr y Coleg. Mae’r sefyllfa a’r arweiniad yn newid yn barhaus a bydd eich tiwtor yn dweud wrthych am unrhyw newidiadau ychwanegol.

Mewn grym Medi 2021